1991年烏克蘭獨立公投選舉

1991年烏克蘭獨立公投喺1991年12月1號舉行。結果有92.3％嘅選民投咗支持票，支持1991年8月24號喺烏克蘭議會提出嘅獨立宣言。

背景
呢次選舉入面會問選民「你支唔支持烏克蘭獨立宣言做嘅嘢？」。而公投問題入面講到嘅獨立宣言係喺1991年8月24號由烏克蘭議會通過嘅法案。

而烏克蘭原本喺蘇聯嘅政治同經濟係排第二勁嘅加盟共和國，獨立公投之前戈爾巴喬夫一直都想烏克蘭同蘇聯喺一齊。而1991年之前就已經有好多個蘇聯加盟共和國脫離咗蘇聯獨立出嚟。

而喺公投完咗一個禮拜左右，即係喺12月26號蘇聯解體。

結果

1991年12月1號，烏克蘭人喺投票入面表達咗以壓倒性嘅票數支持烏克蘭脫離俄羅斯獨立。

而就喺同一日，烏克蘭嘅第一屆總統選舉舉行。六個總統候選人都喺獨立公投入面投咗「支持」票。

1991年12月2號，烏克蘭被全球公認成為係一個獨立國家。喺呢日俄羅斯總統葉利欽發電報祝賀烏克蘭成立一個獨立國家。

攷

類:1991年選舉
1991